Diari Oficial de la Generalitat Valenciana


Sumari del DOGV 8503, del 11-03-2019 (2019/2279)

Informació pública de la modificació puntual NU/8-2017-71 del Pla general d'ordenació urbana.
---------------------------------------------------------------------------------------------

### Dades del document

Número de DOGV
:   8503

Data del DOGV
:   11-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2279


Data del document
:   01-03-2019

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * pla d'urbanisme
    * administració local

Informació pública de la modificació puntual NU/8-2017-71 del Pla general d'ordenació urbana. [2019/2279]  
L'Alcaldia de l'Ajuntament de Benicàssim ha dictat el Decret número 142, de data 22 de gener de 2019, relatiu a la informació pública de la modificació puntual NU/8-2017-71 del Pla general d'ordenació urbana (PGOU), relativa a reconsideració de l'expressió «instal·lació musical» en la regulació dels usos recreatius a la vista de la Llei 14/2010, de la Generalitat, i Decret 143/2015, del Consell, i equiparació d'usos dels sòls dotacionals de domini i ús privat, SP\*, amb els usos admesos en els sòls dotacionals de serveis públics, SP, que en la part dispositiva diu:  
  
  
«Sotmetre a informació pública, a través d'anuncis en el DOGV i en un diari no oficial d'àmplia difusió en la localitat durant un període de 45 dies, la documentació següent: modificació puntual NU/8-2017-71 del PGOU, relativa a reconsideració de l'expressió «instal·lació musical» en la regulació dels usos recreatius a la vista de la Llei 14/2010, de la Generalitat, i el Decret 143/2015, del Consell, i equiparació d'usos dels sòls dotacionals de domini i ús privat, SP\*, amb els usos admesos en els sòls dotacionals de serveis públics, SP»  
  
  
ANNEX  
Proposta de caràcter normatiu  
  
- Nova redacció de l'article 7.6.4 i 7.6.5  
- Nova redacció de l'article 6.71 (s'elimina l'apartat 3)  
  
«Article 7.6.4 i 7.6.5:  
4. Ús recreatiu (Tre): comprén les activitats vinculades amb l'esplai, la vida de relació, el temps lliure i l'esbargiment en general, que es duguen a terme en edificis, locals i instal·lacions com ara: sales de cinema, teatres, sales de concerts, sales de reunió, discoteques, establiments amb instal·lació per a l'ambientació musical, pubs, sales de festes, sales de jocs, instal·lacions per a l'exhibició lucrativa d'activitats esportives, parcs d'atraccions, etc., corresponent als grups 963 al 969 i 652 del nomenclàtor.  
En edificis, locals i instal·lacions cobertes o a l'aire lliure, i en funció de l'aforament, cal distingir les categories següents:  
a) Si l'aforament no excedeix les 100 persones i amb grau de qualificació 1 o 2, tindrà façana i eixida a una via pública o espai obert, d'amplària no inferior a 7 metres (Tre.1).  
b) Si l'aforament excedeix les 100 persones i no és superior a 300, amb grau de qualificació 1 o 2, tindrà façana i eixida a una via pública o espai obert, d'amplària no inferior a 12 metres (Tre.2).  
c) Si l'aforament excedeix les 300 persones i no és superior a 1.000 amb grau de qualificació 1 o 2, tindrà façana i eixida a dues vies públiques o espais oberts, amb una amplària mínima de 12 metres i la conjunta no siga inferior a 30 metres, excepte si s'implanta en sòl no urbanitzable, a través del procediment legal aplicable, i a una distància no inferior a 300 m del sòl urbà i urbanitzable (Tre.3).  
d) Si l'aforament excedeix les 1.000 persones amb grau de qualificació 1, 2 o 3, tindrà façana i eixida a dues o més vies públiques o espais oberts, amb una amplària mínima de 16 metres i una amplària conjunta mínima que siga el resultat de sumar a 30 metres un metre més per cada 100 persones que l'aforament excedisca de 1.000 persones, excepte si s'implanta en sòl no urbanitzable a través del procediment legal aplicable, i a una distància no inferior a 300 m del sòl urbà i urbanitzable, o es preveu expressament en un pla parcial que desenvolupe el present Pla general (Tre.4).  
5. Normativa específica per a establiments amb instal·lacions per a l'ambientació musical i pubs en les qualificacions NAN, EIX, EDO i UFP (s'eliminen les zones UFA i UFF, modificació puntual núm. 23).  
  
a) Les noves implantacions en les zones de qualificació EIX o NAN complirà una de les dues condicions següents:  
1) Situar-se a almenys 40 metres d'un altre establiment amb instal·lació per a l'ambientació musical o pub que compte amb llicència d'obertura, mesura la citada magnitud al llarg de l'eix dels carrers en què es troben els locals.  
2) Situar-se a menys de 40 metres de fins a dos establiments amb instal·lació per a l'ambientació musical o pub que posseïsquen llicència d'obertura i complir, a més, que qualsevol d'eixos dos locals i el tercer que pretén implantar-se es troben a una distància no menor de 70 metres de qualsevol altre bar o establiment amb instal·lació per a l'ambientació musical o pub que posseïsca llicència d'obertura.  
b) Les noves implantacions en les zones de qualificació EDO i UFP hauran de situar-se a almenys 250 metres d'un altre establiment amb instal·lació per a l'ambientació musical o pub, que compte amb llicència d'obertura, mesura la citada magnitud al llarg de l'eix dels carrers en què es troben aquestes activitats.  
c) Altres qüestions.  
La transformació d'un local que compte amb llicència d'establiment amb instal·lació per a l'ambientació musical a pub o viceversa, s'entendrà compatible amb el planejament quant a la regulació d'usos que s'hi preveu.  
En les zones de qualificació EIX i NAN les distàncies assenyalades es mesuraran al llarg de l'eix dels carrers des del punt d'intersecció d'una línia perpendicular a la façana dels locals amb el citat eix de carrer. Per a traçar la línia perpendicular es prendrà el punt de la façana del local que permeta obtindre la menor distància. Per a les zones de qualificació EDO i UFP es procedirà de la mateixa manera però en lloc del local es prendrà la parcel·la cadastral en què es troben o pretenguen implantar-se les activitats»  
  
«Article 6.71 (s'elimina l'apartat 3):  
6.71. Sòl dotacional de domini i ús privat.  
1. El sòl dotacional, constituït pels sistemes generals i locals, que el Pla arreplega com de domini i ús privat, es grafia mitjançant un asterisc en els plànols C i D.  
2. Els seran aplicables, en tot cas, el mateix règim d'usos i les mateixes condicions per a l'edificació que es preveuen per a les construccions i instal·lacions públiques de semblant naturalesa».  
  
La documentació es troba publicada en la pàgina web de l'Ajuntament, Secció Urbanisme i Planejament, i a més estarà depositada en l'Ajuntament de Benicàssim (c/ Metge Segarra, núm. 4), sotmesa a informació pública per un període de 45 dies a comptar de la publicació d'aquest anunci en el Diari Oficial de la Generalitat Valenciana a disposició de qualsevol que vullga examinar-la, i s'hi podran presentar les al·legacions corresponents.  
  
Benicàssim, 1 de març de 2019.- El regidor d'Urbanisme (p. d. Decret d'Alcaldia 0631-2017): Carlos Luis Díaz Miró.